15 чэрвеня 1940 года група спецыяльнага прызначэння НКУС атакавала латвійскі памежны пункт у вёсцы Маслёнкі, які быў пабудаваны ўсяго ў 10 метрах ад памежнай ракі Лудза. 25 жаўнераў НКУС ноччу незаўважанымі перасеклі Лудзу і атачылі будынак заставы з усіх бакоў. Быў акружаны і дом памежніка Крыевіньша. Вакол будынка заставы савецкія дыверсанты расклалі звязкі ручных гранат. Калі пачуліся першыя стрэлы, нкусаўцы вырашылі не браць палонных і знішчыць гарнізон латвійскай заставы. Цяжка паранены патрульны Яніс Мацыціс спрабаваў дабрацца да будынка заставы, які ў той момант яшчэ не быў падпалены. Аднак недалёка ад яго памежнік наступіў на гранату і падарваўся.